доводите, представени за китайската част на групата.
 (933)
 Също така групата CNBM поиска конкретно от Комисията да подчертае кои клетки при изчислението показват, че е определена среднопретеглена стойност на индивидуалните размери на субсидиите на двамата свързани производители износители. В това отношение Комисията се позова на информацията, представена при разгласяване на окончателните заключения и при допълнителното разгласяване на окончателните заключения. Комисията не можеше да приеме това твърдение, тъй като счита, че предоставените във формат Excel таблици съдържат цялата необходима информация, включително формулите, използвани за изчисляване на всяка клетка, и по този начин позволяват на дружеството да проследи използваната методология за изчисляване.
 (934)
 Освен това, тъй като оказалите съдействие египетски производители износители са единствените производители на ТСВ в Египет, Комисията определи сумата за „всички други дружества“ на равнището на най-високия установен размер за оказалите съдействие производители износители:
 Наименование на дружеството
 Размер на подлежащите на изравняване субсидии
 Група CNBM Egypt
 10,9 %
 Всички други дружества
 10,9 %
 5. ВРЕДА
 5.1. Определение за промишленост на Съюза
 (935)
 По време на разследвания период сходният продукт е бил произвеждан от 16 производители в Съюза. Те представляват „промишлеността на Съюза“ по смисъла на член 9, параграф 1 от основния регламент.
 (936)
 През разследвания период общото производство на Съюза на ТСВ беше изчислено на почти 115 000 тона. Комисията определи тази стойност въз основа на проверените отговори на въпросника, представени от жалбоподателя, сверени и когато беше целесъобразно, актуализирани в съответствие с проверените отговори на въпросника, изпратени от включените в извадката производители от Съюза. Както е посочено в съображение 83, извадката се състоеше от четирима производители от Съюза, представляващи повече от 40 % от общото производство на Съюза на сходния продукт.
 5.2. Потребление на Съюза
 (937)
 Комисията се основава на коригираните данни на Евростат, за да установи потреблението на Съюза и обема на вноса, следвайки методологията, предложена от жалбоподателя. Въз основа на данните на ниво от 10 цифри (ТАРИК) малка част от входящата информация беше извадена от използваните статистически данни за вноса. Комисията провери и потвърди оценките на жалбоподателя относно дела на разглеждания продукт в количествата, внесени под кодовете по КН (200), посочени в известието за започване (201), въз основа на информацията, получена от оказалите съдействие производители износители в КНР и Египет.
 (938)
 По време на разследването бяха установени обемите и стойността на вноса от други трети държави въз основа на непосредствената информация от дружествата, произвеждащи ТСВ в други трети държави и внасящи в Съюза. В допълнение към данните, посочени в жалбата, за всички трети държави жалбоподателят представи актуализирана информация за пазара за разследвания период.
 (939)
 Комисията определи потреблението на Съюза въз основа на обема на продажбите на промишлеността на Съюза на пазара на Съюза, като добави вноса от всички трети държави, регистриран в базата данни Comext на Евростат и коригиран, както е описано в съображения 937 и 938 по-горе.
 (940)
 Потреблението на Съюза се е променяло, както следва:
 Таблица 2
 Потребление на Съюза (в тонове)
 2015 г.
 2016 г.
 2017 г.
 Разследван период
 Общо потребление на Съюза
 153 287
 175 827
 181 464
 168 270
 Индекс
 100
 115
